(ii) obravnavanje ključnih izzivov na področju človekovih pravic: To poglavje se osredotoča na usmerjene tematske izzive na področju človekovih pravic, pri tem pa ohranja potrebno ravnovesje med državljanskimi in političnimi pravicami na eni strani ter ekonomskimi, socialnimi in kulturnimi pravicami na drugi. Ta seznam ukrepov dopolnjuje in podpira cilje iz prejšnjega poglavja;

(iii) zagotavljanje celovitega pristopa h konfliktom in krizam z vidika človekovih pravic: V tem poglavju se predlaga vrsta ukrepov za spodbujanje in podporo razvoju orodij in politik na nacionalni, regionalni in mednarodni ravni za preprečevanje, obravnavanje in odpravo kršitev človekovih pravic s posebnim poudarkom na najhujših kaznivih dejanjih, ki zadevajo mednarodno skupnost. Poglavje tudi odraža jasno potrebo po prilagoditvi obstoječih instrumentov EU spreminjajoči se naravi konfliktov;

(iv) spodbujanje večje skladnosti in doslednosti: To poglavje obravnava potrebo, da Komisija skupaj z visoko predstavnico in podpredsednico v zunanje vidike politik EU – zlasti v zvezi s trgovino in naložbami, migracijami, begunci in azilom, razvojnimi politikami ter bojem proti terorizmu – vključi nadaljnja vprašanja na področju človekovih pravic, da se zagotovi boljša usklajenost politik;

(v) krepitev kulture uspešnosti in rezultatov na področju človekovih pravic in demokracije: Glede na vse večje izzive in omejena sredstva je boljša uporaba obstoječih instrumentov, dejavnosti in politik edini način za povečanje učinka EU na področju človekovih pravic. V tem poglavju se predlagajo ukrepi, ki bodo EU pomagali oblikovati bolj v rezultate usmerjene in strateške pristope.

AKCIJSKI NAČRT EU ZA ČLOVEKOVE PRAVICE IN DEMOKRACIJO

Namen tega akcijskega načrta je dovolj prožno nadaljevanje izvajanja strateškega okvira EU za človekove pravice in demokracijo, da bi se lahko odzvali na nove izzive, ko se ti pojavijo. Akcijski načrt temelji na obstoječem sklopu politik EU za podporo človekovim pravicam in demokraciji v okviru zunanjega delovanja, zlasti na smernicah EU, orodjih in drugih dogovorjenih stališčih, ter na različnih zunanjih finančnih instrumentih, zlasti na evropskem instrumentu za demokracijo in človekove pravice.

Za zagotovitev uspešnega izvajanja akcijskega načrta je pomembno, da evropske institucije sodelujejo, pri čemer je treba spoštovati njihove posamezne institucionalne vloge, in da ga po potrebi države članice izvajajo na nacionalni ravni. Za izvajanje navedenih ukrepov so na svojih področjih pristojnosti, kot so opredeljena v Pogodbi o Evropski uniji, odgovorni visoka predstavnica in podpredsednica , ki ji pomaga Evropska služba za zunanje delovanje (ESZD), Komisija, Svet in države članice. Posebni predstavnik EU za človekove pravice prispeva k izvajanju akcijskega načrta v skladu s svojim mandatom. Akcijski načrt zajema obdobje do 31. decembra 2019, njegovo izvajanje pa bo pregledano leta 2017.

Osnutek preglednice novega akcijskega načrta za človekove pravice in demokracijo za obdobje 2015–2019

Cilj Ukrep Časovni razpored Odgovornost

I. SPODBUJANJE ODGOVORNOSTI LOKALNIH AKTERJEV

a) zagotavljanje celovite podpore za javne institucije

1.Podpiranje nacionalnih institucij za človekove pravice a.Priznanje ključne vloge nacionalnih institucij za človekove pravice kot neodvisnih institucij in potrditev zaveze EU, da bo podpirala institucije, ki so v skladu s pariškimi načeli, in z njimi sodelovala. Okrepitev vloge nacionalnih institucij za človekove pravice v posvetovalnih postopkih na ravni držav, zlasti v zvezi z dialogi o človekovih pravicah in reformami v tretjih državah. stalen ukrep Službe Komisije (KOM), ESZD, države članice (DČ)

2. b.Okrepitev – v okviru mednarodnega usklajevalnega odbora nacionalnih institucij za človekove pravice – zmogljivosti s statusom „A“, podpora zvišanju ravni zmogljivosti s statusom „B“ na status „A“ ter sodelovanje z njihovimi regionalnimi in mednarodnimi mrežami. Prizadevanja na tem področju bi bilo treba vključiti v naslednje vmesno programsko obdobje instrumentov EU za zunanje financiranje. stalen ukrep KOM, ESZD, DČ

3.Podpora organom za izvedbo volitev a.Okrepitev vloge in izboljšanje učinkovitosti organov za izvedbo volitev, da bodo neodvisno in učinkovito zagotavljali verodostojne, vključujoče in pregledne volitve, zlasti s pomočjo okrepljenega namenskega dialoga in dolgoročne podporne strategije. stalen ukrep KOM, ESZD

4. b.Spodbujanje participativnega in vključujočega dialoga med organi za izvedbo volitev in ključnimi zainteresiranimi stranmi skozi ves volilni postopek z namenom povečanja udeležbe političnih strank in organizacij civilne družbe, tudi prek njihovega dostopa do informacij in opazovanja v vseh fazah volilnega postopka. stalen ukrep ESZD, KOM, DČ

5. Podpiranje zmogljivosti parlamentarnih institucij a.Podpora razvoju zakonodajnih, proračunskih in nadzornih pristojnosti parlamentov, pomoč parlamentom pri organizaciji javnih razprav o ključnih vprašanjih glede reform ob spoštovanju zadevnih obveznosti mednarodnega prava na področju človekovih pravic. stalen ukrep KOM, ESZD, DČ

6. b.Vključitev parlamentarne razsežnosti v programe dobrega upravljanja in proračunsko podporo v EU in državah članicah EU. do leta 2017 KOM, ESZD, DČ

7.Ciljno usmerjena podpora pravosodju a.Dopolnitev reform pravosodja (tako na kazenskem kot na civilnem področju) z ustreznim usposabljanjem pravosodnega osebja za izboljšanje ozaveščenosti glede mednarodnih standardov in obveznosti na področju človekovih pravic; zagotovitev sistematične podpore za strokovne in dobro usposobljene zagovornike/pravne zastopnike in odvetniške organizacije (npr. odvetniške zbornice). stalen ukrep ESZD, KOM, DČ

8. b.Spremljanje – na dvostranski in večstranski ravni – kako partnerske države spoštujejo svoje mednarodne obveznosti glede dostopa do sodnega varstva in poštenega sojenja, vključno s pravno pomočjo; po potrebi mobilizacija tehničnega sodelovanja in podpore. ESZD, KOM, DČ

9. c.Spodbujanje in lajšanje dostopa do sodnega varstva na decentralizirani ravni; sodelovanje v dialogu ter podpora za organe kazenskega pregona in objekte za pridržanje. stalen ukrep ESZD, KOM, DČ

10.Zagotavljanje celovite podpore javnim institucijam a.Nadaljnja podpora delitvi oblasti in neodvisnosti demokratičnih institucij ter spodbujanje vloge nacionalnih akterjev pri procesih reform, zlasti pri ustavnih reformah, z namenom boljšega upoštevanja interesov različnih zainteresiranih strani, pri čemer se upoštevajo najboljše prakse. stalen ukrep ESZD, KOM

11. b.Razvoj posebnega strokovnega znanja in spodbujanje ustanavljanja specializiranih organov na področju boja proti korupciji; krepitev zmogljivosti javne uprave in protikorupcijskih organov za pošteno izvajanje politik in dobro upravljanje javnih sredstev. stalen ukrep KOM, ESZD, DČ

12.Spodbujanje sodelovanja z regionalnimi mehanizmi za človekove pravice in demokracijo a.Okrepitev sodelovanja med EU in regionalnimi organizacijami in mehanizmi z vidika človekovih pravic, zlasti z iskanjem sinergij in oblikovanjem skupnih pobud na področjih ključnih tematskih vprašanj in v okviru pomembnih večstranskih srečanj. stalen ukrep ESZD, KOM

13. b.Spodbujanje vzajemnih pobud za krepitev zmogljivosti med regionalnimi mehanizmi za podporo na področju človekovih pravic in demokracije. stalen ukrep ESZD, DČ, KOM

b) poživljanje civilne družbe

14.Spodbujanje tesnejšega partnerstva z organizacijami civilne družbe v tretjih državah, vključno s socialnimi partnerji, ter med organi, parlamenti in organizacijami civilne družbe a.Olajševanje nacionalnega političnega dialoga, med drugim z izmenjavo najboljših praks glede strukturiranih izmenjav med vlado in poslanci na eni strani ter civilno družbo, vključno s predstavniki socialnih partnerjev, na drugi. stalen ukrep ESZD, KOM

15. b.Nadaljnja krepitev zmogljivosti organizacij civilne družbe za vzpostavitev nadzora nad delovanjem vlad, tudi z izmenjavo najboljših praks med organizacijami civilne družbe na regionalni ravni. stalen ukrep KOM, ESZD, DČ

16. c.Izboljšanje kakovosti posvetovanj, ki jih organizira EU na lokalni ravni, zlasti z namenom upoštevanja mnenj civilne družbe, vključno s socialnimi partnerji in državljanskimi gibanji, pri oblikovanju in izvajanju politik; spodbujanje tristranskega dialoga (med organi, organizacijami civilne družbe in EU) kot dela načrtov delegacij EU. stalen ukrep KOM, ESZD, DČ

17. d.Okrepitev sodelovanja EU s političnimi strankami in državljanskimi gibanji z namenom krepitve njihove vloge pri spodbujanju demokratičnih in odgovornih institucij ter praks. stalen ukrep KOM, ESZD, DČ

18.Krepitev vloge organizacij civilne družbe, ki se zavzemajo za pravice žensk in deklet Podpiranje organizacij žensk in zagovornikov človekovih pravic pri njihovih prizadevanjih za zaščito pravic žensk ter spodbujanje teh organizacij k prevzemanju pomembnejše vloge pri nadzoru nosilcev odločanja na področju vprašanj enakosti med spoloma. stalen ukrep ESZD, KOM, DČ

19.Krepitev podpore zagovornikom človekovih pravic, tudi v okviru mednarodnih in regionalnih forumov a.Okrepitev podpore zagovornikom človekovih pravic, vključno s tistimi, ki si prizadevajo za ekonomske, socialne in kulturne pravice, prek sistematičnega in celovitega pristopa, in sicer z: opozarjanjem na ogrožene zagovornike človekovih pravic med obiski na visoki ravni, vključno s sektorskimi misijami; nadaljnjim podpiranjem ter sodelovanjem z ZN in regionalnimi mehanizmi za zaščito zagovornikov človekovih pravic; okrepitvijo podpore večstranskim pobudam glede zagovornikov človekovih pravic in prostora civilne družbe, tudi v okviru Generalne skupščine ZN in Sveta ZN za človekove pravice, in boljšo porazdelitvijo bremen in izmenjavo najboljših praks v zvezi z zaščito zagovornikov človekovih pravic med državami članicami. stalen ukrep ESZD, KOM, DČ

20. b.Zagotavljanje pogostejših dejavnosti ozaveščanja na podeželskih območjih in bolj sistematičnih stikov z zagovorniki človekovih pravic žensk in marginaliziranih skupin. stalen ukrep ESZD, KOM, DČ

21.Odzivanje na grožnje, uperjene zoper prostor nevladnih organizacij a.Spodbujanje in podpora zakonodaji, politikam in mehanizmom za zaščito zagovornikov človekovih pravic ter zlasti dosledno izvajanje ustreznih smernic EU in mehanizma EU za zaščito zagovornikov človekovih pravic, ki je bil vzpostavljen v okviru Evropske pobude za demokracijo in človekove pravice, vključno s posebnim ozaveščanjem in usposabljanjem osebja na sedežih in v delegacijah EU (politični in operativni oddelki). stalen ukrep ESZD, KOM, DČ

22. b.Dejavno spremljanje pravnega (npr. zakoni in predpisi) in operacionalnega (npr. arbitrarni postopki, finančno nadlegovanje ali omejitve, zlasti na področju financiranja iz tujine) okolja za civilno družbo, vključno s socialnimi partnerji, ter proaktivno odkrivanje groženj, uperjenih zoper prostor civilne družbe, ter poročanje o njih in ukrepanje za preprečitev takih groženj. stalen ukrep ESZD, KOM, DČ

23. c.Nasprotovanje neupravičenemu omejevanju svobode združevanja in zbiranja, omejevanju prostora civilne družbe, vključno z zagovorniki človekovih pravic, in poskusom oviranja njenega delovanja prek javnega in zasebnega sporočanja ter zagotavljanje tega, da se na ta vprašanja redno opozarja na dvostranskih srečanjih, dialogih o človekovih pravicah in forumih ZN, kot je Svet ZN za človekove pravice. stalen ukrep ESZD, KOM, DČ

II. OBRAVNAVANJE KLJUČNIH IZZIVOV NA PODROČJU ČLOVEKOVIH PRAVIC

24.Spodbujanje svobode izražanja in zasebnosti a.Sprejetje odločnih ukrepov za preprečevanje nasilja nad novinarji in drugimi medijskimi akterji in odzivanje nanj, da bi lahko ti svoje delo opravljali varno ter brez strahu pred nasiljem, političnimi pritiski, cenzuro in preganjanjem. stalen ukrep ESZD, KOM, DČ

25. b.Zagotovitev vključenosti spoštovanja svobode izražanja in svobode medijev v oblikovanje politik in programov, ki se nanašajo na boj proti terorizmu, kibernetsko varnost, boj proti kibernetski kriminaliteti, dostop do informacij in druge politike EU v zvezi s tem, kot je zakonodajni okvir za avdiovizualne medijske storitve. stalen ukrep ESZD, KOM, DČ

26. c.Zagotovitev ustreznega obravnavanja vprašanj glede zasebnosti in varstva podatkov v digitalni dobi ter vpliva programov množičnega nadzora na dvostranskih in večstranskih ravneh (Svet Evrope, OZN, OVSE). stalen ukrep ESZD, KOM, DČ

27.Spodbujanje nediskriminatornega okolja a.Izdelava „Priročnika EU o nediskriminaciji“ v tretjih državah, v katerem bodo opisana orodja za protidiskriminacijske ukrepe proti vsem oblikam diskriminacije, vključno z večplastno in kumulativno diskriminacijo. stalen ukrep ESZD, KOM, Svet

28. b.Povečanje ozaveščenosti in proaktivno obravnavanje ključnih vprašanj s področja LGBTI s strani osebja na sedežu, v delegacijah EU in na veleposlaništvih držav članic. stalen ukrep ESZD, DČ, KOM

29. c.Preučitev okrepljene politike EU glede avtohtonih prebivalcev v skladu z Deklaracijo Združenih narodov o pravicah avtohtonih ljudstev in sklepnim dokumentom svetovne konference o avtohtonih ljudstvih iz leta 2014. do leta 2016 ESZD, KOM, DČ

30. d.Zagotavljanje in spodbujanje enakega dostopa in uživanje človekovih pravic za invalide v skladu s Konvencijo Združenih narodov o pravicah invalidov, katere pogodbenica je EU, tako prek vključevanja vprašanj s področja invalidnosti v ukrepe na področju človekovih pravic kot prek oblikovanja ciljnih ukrepov za odpravo ovir za enakopravno udeležbo invalidov; podpiranje in krepitev delovanja mehanizmov za spodbujanje, varovanje in spremljanje Konvencije ZN o pravicah invalidov v skladu s členom 33.2 Konvencije, vključno z vzpostavitvijo teh mehanizmov v partnerskih državah; sprejetje potrebnih ukrepov za pristop EU k izbirnemu protokolu h Konvenciji ZN o pravicah invalidov; nadaljnje spodbujanje pravic invalidov v okviru zunanjega delovanja EU v skladu z evropsko strategijo o invalidnosti za obdobje 2010–2020. stalen ukrep KOM, ESZD, DČ

31.Spodbujanje enakosti med spoloma, vključevanja ter udeležbe žensk in deklet a.Pospešitev uvedbe obveznosti in zavez glede pravic žensk, sprejetih v skladu s Konvencijo o odpravi vseh oblik diskriminacije žensk v okviru pekinških izhodišč za ukrepanje, v Kairsko deklaracijo o prebivalstvu in razvoju ter v razvojno agendo za obdobje po letu 2015. stalen ukrep ESZD, KOM, DČ

32. b.Preučitev možnosti za ambiciozen in trden nov akcijski načrt EU za enakost spolov in krepitev vloge žensk pri mednarodnem sodelovanju in razvoju za obdobje 2016–2020 (akcijski načrt za enakost spolov II); ukrepanje, usmerjeno v (i) ekonomske, socialne in kulturne pravice žensk ter njihovo udeležbo, (ii) njihove državljanske in politične pravice ter izvrševanje teh pravic in (iii) dejavnosti, ki prispevajo k varstvu telesne in psihološke nedotakljivosti žensk, s posebnim poudarkom na odpravi pohabljanja ženskih spolnih organov, porok otrok, zgodnjih in prisilnih porok ter spolnega nasilja v konfliktih. do leta 2016 KOM, ESZD

c.Zgled: krepitev enakosti med spoloma, vloge žensk znotraj EU in večje odgovornosti z zagotavljanjem skladnosti s splošno politiko EU glede enakosti spolov. stalen ukrep ESZD, KOM

d.Izvajanje ukrepov iz sporočila „Za odpravo pohabljanja ženskih spolovil“. stalen ukrep ESZD, KOM, DČ

33.Varstvo otrokovih pravic a.Podpora prizadevanjem partnerskih držav za spodbujanje, varstvo in uresničevanje otrokovih pravic s posebnim poudarkom na krepitvi sistemov za varstvo otrok. b.Podpora partnerskim državam pri spodbujanju, varovanju in uresničevanju otrokovih pravic s poudarkom na boju proti vsem oblikam nasilja, boju proti delu otrok ter spodbujanju preživetja in razvoja ob upoštevanju ekonomskih in socialnih pravic, kot so pravice na področju zdravja in prehrane, izobraževanja in usposabljanja ter socialnega varstva. do leta 2017 ESZD, KOM

34.Boj proti mučenju, slabemu ravnanju in smrtni kazni a.Obravnavanje mučenja (preprečevanje, prevzemanje odgovornosti in rehabilitacija), slabega ravnanja in smrtne kazni (odprava, moratorij in minimalni standardi) na celovit način v vseh političnih dialogih in dialogih o človekovih pravicah ter vključitev zaščitnih ukrepov proti smrtni kazni, mučenju in slabemu ravnanju v dejavnosti EU, tudi na področju boja proti terorizmu in kriznega upravljanja. b.Oblikovanje skladnega pristopa, ki obravnava povezavo med zunajsodnimi poboji, prisilnimi izginotji, mučenjem in drugimi oblikami slabega ravnanja. stalen ukrep do leta 2017 ESZD, KOM, Svet, DČ ESZD, KOM, Svet

35. c.Povečanje ozaveščenosti in prednost skupnim ukrepom ter izmenjavi najboljših praks v tesnem sodelovanju z ZN, regionalnimi organizacijami in civilno družbo, vključno z desetletno svetovno pobudo (pobuda za Konvencijo proti mučenju), da bi se do leta 2024 dosegla globalna ratifikacija in izvajanje Konvencije ZN proti mučenju ter spodbudila ratifikacija in izvajanje izbirnega protokola k tej konvenciji ter Mednarodne konvencije o zaščiti vseh oseb pred prisilnim izginotjem. stalen ukrep ESZD, KOM, DČ

36.Podpiranje celovitega načrta za spodbujanje ekonomskih, socialnih in kulturnih pravic a.Ponovna potrditev zaveze EU, da se bo v okviru svoje zunanje politike bolj osredotočila na področje ekonomskih, socialnih in kulturnih pravic, tudi pri svojih programih zunanje pomoči, pri čemer bo poudarjala, da so človekove pravice nedeljive in medsebojno povezane ter da krepitev razsežnosti ekonomskih, socialnih in kulturnih pravic nikakor ne pomeni oslabitve obstoječih zavez k državljanskim in političnim pravicam; poudarjanje jasnega priznavanja razsežnosti človekovih pravic na področjih, kot so socialna politika, zdravje, izobraževanje in življenjski standard; krepitev zmogljivosti za zagotovitev, da so vse zadevno osebje EU in držav članic ter akterji civilne družbe, vključno s socialnimi partnerji na terenu, obveščeni o mednarodnih pogodbah, ki zadevajo ekonomske, socialne in kulturne pravice, zlasti o tistih, ki se nanašajo na temeljna načela in pravice na delovnem mestu (temeljne konvencije Mednarodne organizacije dela). b.Okrepitev prizadevanj za zaščito zagovornikov človekovih pravic, vključno s socialnimi partnerji, ki si prizadevajo za uveljavljanje ekonomskih, socialnih in kulturnih pravic, s posebnim poudarkom na vprašanjih, povezanih z zemljiškimi pravicami in delavskimi pravicami, vključno s pravicami avtohtonega prebivalstva, med drugim v okviru „prilaščanja zemljišč“ in podnebnih sprememb. stalen ukrep stalen ukrep ESZD, KOM, Svet ESZD, KOM, DČ

37.Napredovanje na področju podjetništva in človekovih pravic a. Razvoj zmogljivosti in znanja v zvezi z izvajanjem smernic o podjetništvu in človekovih pravicah, zlasti glede izvajanja vodilnih načel ZN ter drugih orodij in pobud, ki prispevajo k izvajanju vodilnih načel ZN; okrepitev vloge in strokovnega znanja delegacij v tem okviru; izboljšanje ozaveščenosti o vodilnih načelih ZN ter družbeni odgovornosti podjetij v okviru zunanjega delovanja in dialoga o politikah ter proaktivno sodelovanje s podjetji, civilno družbo, nacionalnimi institucijami za človekove pravice, vladami partnerskih držav in regionalnimi organizacijami na področju vprašanj, povezanih s podjetništvom in človekovimi pravicami, tako glede državljanskih in političnih pravic na eni strani kot glede ekonomskih, kulturnih in socialnih pravic na drugi. stalen ukrep ESZD, KOM

38. b. Oblikovanje in izvajanje nacionalnih akcijskih načrtov za izvajanje vodilnih načel ZN. do leta 2017 DČ

III. ZAGOTAVLJANJE CELOVITEGA PRISTOPA H KONFLIKTOM IN KRIZAM Z VIDIKA ČLOVEKOVIH PRAVIC

39.Premik z zgodnjega opozarjanja k preventivnim ukrepom a.Spodbujanje sistema EU za zgodnje opozarjanje na konflikte in čim boljše izkoriščanje tega sistema kot orodja za preprečevanje hudih kršitev človekovih pravic. stalen ukrep ESZD, DČ EU

40. b.Zagotovitev večje skladnosti na področjih poročil o človekovih pravicah ter zgodnjega opozarjanja in analize konfliktov, vključno z obravnavanjem zadevnih tveganj za nastanek konfliktov v okviru dialogov in posvetovanj o človekovih pravicah. do leta 2016 ESZD, DČ EU

41. c.Podpiranje dejavnosti za preprečevanje ščuvanja, ki bi lahko privedlo do hude kršitve človekovih pravic in grozodejstev. Podporne dejavnosti v boju proti sovražnemu govoru in pozivanju k nasilnemu ekstremizmu z oblikovanjem protipropagande, izobraževanjem glede človekovih pravic ter pobudami za vzpostavljanje miru, ki so namenjene otrokom in mladim. stalen ukrep ESZD, KOM

d.Podpiranje oblikovanja programov za preprečevanje, odziv in (dolgoročno) ponovno vključitev, namenjenih otrokom, ki so jih prizadeli oboroženi spopadi, v sodelovanju z lokalnimi skupnostmi, prizadetimi otroki in starši (npr. psihosocialna podpora, ponovna družbeno-gospodarska vključitev, izobraževanja in usposabljanja na področju življenjskih veščin ter izsleditev družin in njihova ponovna združitev). stalen ukrep ESZD, KOM, DČ

42.Povečanje zmogljivosti za reševanje konfliktov in kriz na večstranski in regionalni ravni a.Krepitev sodelovanja s posebnim svetovalcem ZN za preprečevanje genocida, posebnim svetovalcem ZN za odgovornost zaščititi ter drugimi mednarodnimi in regionalnimi akterji, ki sodelujejo pri preventivnih ukrepih, ter podpiranje navedenih. stalen ukrep ESZD, KOM, DČ

43. b.Podpora prizadevanjem posebne predstavnice ZN za otroke v oboroženih spopadih, zlasti podpora podpisu, izvajanju in spremljanju akcijskih načrtov za odzivanje na hude kršitve zoper otroke, ki so jih prizadeli oboroženi spopadi, in preprečevanje teh kršitev, vključno z zastopanjem interesov in programskimi dejavnostmi. stalen ukrep ESZD, KOM, DČ

44.Podpiranje spoštovanja mednarodnega humanitarnega prava a.Ocena izvajanja smernic EU o spodbujanju skladnosti z mednarodnim humanitarnim pravom po oblikovanju morebitnega prihodnjega mehanizma za skladnost z mednarodnim humanitarnim pravom. Priprava poročila o oceni izvajanja obstoječih orodij politik, na podlagi katerega se bodo oblikovala priporočila med drugim o tem, kako bi lahko EU in njene države članice konkretno podprle morebitni prihodnji mehanizem za skladnost. do leta 2016 ESZD, KOM, Svet

45. b.Oblikovanje in izvajanje politike za zagotavljanje, da je podpora EU in njenih držav članic na vojaškem in policijskem področju, pri nadzoru meja ter na področju drugih varnostnih sil, vključno v okviru misij in operacij SVOP, v skladu s spodbujanjem, varstvom ter uveljavljanjem mednarodnih človekovih pravic in mednarodnega humanitarnega prava in da k temu prispeva ter da je v skladu s politikami EU na področju človekovih pravic (politika primerne skrbnosti na področju človekovih pravic). do leta 2017 ESZD, KOM, DČ

46. c.Vzpostavitev sistema za obvezno poročanje o hudih kršitvah mednarodnega prava na področju človekovih pravic in mednarodnega humanitarnega prava, ki jih opazi osebje v delegacijah EU, osebje v okviru misij in operacij SVOP ter drugo osebje EU, ki ga to zadeva v skladu s smernicami EU o mednarodnem humanitarnem pravu, in je nameščeno v tretjih državah. Zagotoviti, da se poročila o hudih kršitvah analizirajo in spremljajo na sedežu ter delijo z državami članicami in drugimi zadevnimi akterji. do leta 2017 KOM, ESZD, DČ

47.Spodbujanje ter podpiranje odgovornosti in tranzicijskega pravosodja a.Ocena izvajanja Sklepa Sveta 2011/168/SZVP z dne 21. marca 2011 o Mednarodnem kazenskem sodišču in akcijskega načrta o njegovem izvajanju. Formalizacija ustanovitve okrogle mize EU in Mednarodnega kazenskega sodišča, ki bo zadevnemu osebju omogočala opredelitev področij skupnega interesa, izmenjevanje informacij o zadevnih dejavnostih in vzpostavitev boljšega medsebojnega razumevanja med obema organizacijama. Olajševanje udeležbe in sodelovanja pri Mednarodnem kazenskem sodišču ter dostopa zainteresiranih držav do njega. do leta 2016 ESZD, KOM, DČ

48. b.Izvajanje politike EU glede tranzicijskega pravosodja, vključno s pregledom trenutnega stanja, da se opredelijo izzivi in izkušnje, ki jih je EU pridobila pri podpiranju tranzicijskega pravosodja; zagotovitev konkretnih navodil in usposabljanja za osebje misij EU, ki se ukvarja s tranzicijskim pravosodjem, ter vzpostavitev mreže osebja služb Komisije, ESZD in držav članic EU za izmenjavo najboljših praks ter spodbujanje usklajenosti in doslednosti; več nadzora in poročanja (tudi prek strategij za posamezne države na področju človekovih pravic) ter spodbujanje medregionalnega dialoga o tranzicijskem pravosodju z namenom izboljšati sodelovanje med regionalnimi organizacijami. stalen ukrep ESZD, KOM, Svet, DČ

49.Vključevanje človekovih pravic v vse faze načrtovanja, pregleda in izvajanja SVOP a.Oblikovanje sektorskih operativnih smernic za osebje v misijah SVOP, ki delajo s policijo, vojsko, pazniki v zaporih in sodstvom, da se zagotovi praktično usmerjanje glede vključevanja človekovih pravic, mednarodnega humanitarnega prava, zaščite otrok in enakosti spolov, vključno z resolucijo VS ZN 1325. do leta 2017 ESZD, DČ

50. b.Izvajanje novega skupnega kodeksa ravnanja za civilne misije SVOP, ko bo sprejet, vključno z: uvodnim usposabljanjem za osebje pred napotitvijo, posebnim usposabljanjem za posamezne misije za napoteno osebje, specializiranim usposabljanjem za vodstveno osebje, ozaveščanjem na misijah in ozaveščanjem lokalnega prebivalstva ter z zbiranjem podatkov o kršitvah kodeksa. Sprejetje podobnih ukrepov za zagotovitev večje ozaveščenosti o pravilih ravnanja med osebjem, razporejenim v vojaških operacijah, in za povečanje ozaveščenosti v lokalnih skupnostih, kjer so misije ali operacije razporejene. do leta 2017 ESZD, DČ

51. c.Okrepitev izvajanja celovitega pristopa k izvajanju resolucij Varnostnega sveta ZN 1325 in 1820 o ženskah, miru in varnosti na ravni EU ter izvajanja nadaljnjih resolucij s tega področja, in sicer z upoštevanjem splošnega pregleda in novih vprašanj (boj proti terorizmu, nasilnemu ekstremizmu in trgovini z ljudmi), izboljšanjem poročanja, sprejetjem strateškega načrta za odpravo neravnovesja med spoloma v misijah in operacijah SVOP ter z izboljšanjem sodelovanja in usklajevanja z vsemi državami članicami EU, zlasti s pomočjo neformalne projektne skupine EU za resolucijo Varnostnega sveta ZN 1325. do leta 2016 ESZD, KOM, DČ

IV. SPODBUJANJE VEČJE SKLADNOSTI IN DOSLEDNOSTI

52.Migracije/trgovanje z ljudmi/tihotapljenje migrantov/azilne politike a.V skladu z globalnim pristopom k vprašanju migracij in mobilnosti ter prihodnjo evropsko agendo za migracije okrepitev zaščitnih ukrepov na področju človekovih pravic v vseh dialogih o migracijah in mobilnosti ter okvirih sodelovanja s tretjimi državami, vključno s partnerstvi za mobilnost ter skupnimi agendami o migracijah in mobilnosti, ter v z migracijami povezanih sporazumih in programih, tudi z analizo učinkov na področju človekovih pravic; zagotovitev uvedbe elementov usposabljanja o človekovih pravicah v projekte za krepitev zmogljivosti za agencije za priseljevanje in mejne organe. stalen ukrep ESZD, KOM

53. b.Na podlagi ukrepov, ki so bili že sprejeti za izvajanje strategije EU za boj proti trgovini z ljudmi, celovito vključevanje človekovih pravic in zaščite žrtev v razprave o trgovini z ljudmi v okviru političnih dialogov ter dialogov o migracijah in mobilnosti, varnosti in človekovih pravicah z državami, ki so bile opredeljene kot prednostne, ter v razprave o trgovini z ljudmi z mednarodnimi organizacijami in donatorji, ki delujejo v teh državah; delegacije EU v državah, ki so bile opredeljene kot prednostne, bodo čim bolj izkoristile svoje imenovane kontaktne osebe za trgovino z ljudmi in bodo pri obravnavanju trgovine z ljudmi na lokalnih usklajevalnih sestankih EU ter v okviru razprav o trgovini z ljudmi z organi države gostiteljice sprožale vprašanja v zvezi s človekovimi pravicami; podpora ratifikaciji in izvajanju ključnih mednarodnih konvencij v zvezi s trgovino z ljudmi, vključno s konvencijami Mednarodne organizacije dela, ki se nanašajo na prisilno delo in delavce v gospodinjstvu. stalen ukrep ESZD, KOM

54. c.Obravnavanje vprašanj s področja človekovih pravic, ki so povezana s tihotapljenjem ljudi, v okviru političnih dialogov, dialogov o človekovih pravicah ter drugih dialogov v državah, ki so bile opredeljene kot prednostne; spodbujanje delegacij EU v državah, ki so bile opredeljene kot prednostne, da v celoti izkoristijo svoje vire za zagotovitev, da se tihotapljenje ljudi in razsežnost tega tihotapljenja na področju človekovih pravic dosledno obravnavata v okviru njihovega sodelovanja z organi države gostiteljice, civilno družbo, mednarodnimi organizacijami in drugimi donatorji. do leta 2017 ESZD

55. d.Podpora partnerskim državam za spodbujanje in zaščito pravic beguncev in notranje razseljenih oseb, med drugim tudi s krepitvijo zmogljivosti. stalen ukrep ESZD, KOM

56. e.Podpora izboljšanemu dostopu do sodnega varstva in zdravstvene oskrbe za migrante v državah tranzita; spodbujanje izboljšanja razmer pridržanja za pridržane priseljence in uporabe ukrepov, ki nadomeščajo pridržanje, za nezakonite priseljence v tretjih državah. stalen ukrep KOM

57. f.Sodelovanje z diasporami, tako znotraj EU kot v tretjih namembnih državah, da se spodbuja ozaveščenost o zlorabah človekovih pravic, s katerimi se soočajo migranti in begunci v državah tranzita, ter o vprašanjih na področju človekovih pravic v njihovih državah izvora. do leta 2017 ESZD, KOM, DČ

58. g.Opredelitev držav izvora, kjer so kršitve človekovih pravic ključni dejavnik za odhod v tujino, ter boljše ciljno usmerjanje političnega dialoga, drugih dialogov in programov, da bi se te kršitve odpravile. do leta 2016 ESZD, KOM, DČ

59. h.Nadaljnje obravnavanje vprašanja oseb brez državljanstva v odnosih z državami, ki so bile opredeljene kot prednostne; osredotočenje prizadevanj na preprečevanje pojavljanja novih oseb brez državljanstva zaradi konfliktov, preselitev ali razpada držav. stalen ukrep ESZD, KOM

60.Trgovinska in naložbena politika a.Zagotavljanje podpore in učinkovitejšega izvajanja, izvrševanja in spremljanja zavez upravičenk do GSP+ (ustrezne pogodbe s področja človekovih pravic in konvencije Mednarodne organizacije dela), na primer s projekti s ključnimi mednarodnimi organi in civilno družbo, vključno s socialnimi partnerji. stalen ukrep ESZD, KOM

61. b.Nadaljnji razvoj trdnega in metodološko zanesljivega pristopa k analizi vpliva trgovinskih in naložbenih sporazumov na človekove pravice, vključno z naknadnimi vrednotenji; preučitev možnosti za razširitev obstoječe kvantitativne analize pri ocenjevanju vpliva trgovinskih in naložbenih pobud na človekove pravice. stalen ukrep ESZD, KOM

62. c.Prizadevanje držav članic EU za to, da se v bilateralne investicijske pogodbe, ki jih sklepajo s tretjimi državami, vključijo določbe, ki se nanašajo na spoštovanje in uveljavljanje človekovih pravic, vključno z določbami o družbeni odgovornosti podjetij, kakršne so določbe, vključene v sporazume, sklenjene na ravni EU. stalen ukrep DČ

63. d.Prizadevanje za sistematično vključitev spoštovanja mednarodno priznanih načel in smernic na področju družbene odgovornosti podjetij, kot so smernice OECD za multinacionalna podjetja, pobuda ZN za družbeno odgovornost, vodilna načela ZN o podjetništvu in človekovih pravicah, tristranska deklaracija o načelih za multinacionalna podjetja in socialno politiko Mednarodne organizacije dela ter ISO 26000, v trgovinske in naložbene sporazume EU. stalen ukrep KOM

64. e.Reden pregled predpisov o trgovini z blagom, ki bi se lahko uporabilo za izvršitev smrtne kazni ali mučenje, in o blagu z dvojno rabo. stalen ukrep ESZD, KOM

65.Boj proti terorizmu a.V skladu s strategijo EU za boj proti terorizmu, oblikovanje sklopov predlogov o tem, kako preprečiti radikalizacijo in ekstremistično nasilje med mladimi v tretjih državah, kako podpirati dejavnosti EU ter kako sodelovati z mediji in voditelji skupnosti, z namenom oblikovanja protipropagande v teh državah; spodbujanje in podpiranje tega, da naj celotni zakonodaja, politike in mehanizmi za boj proti terorizmu v tretjih državah izhajajo iz človekovih pravic, ob sočasnem zagotavljanju spoštovanja mednarodnega humanitarnega prava ter omogočanje načelnega humanitarnega delovanja. do leta 2015 ESZD, KOM, Svet, DČ

66. b.Zagotovitev obsežnega razširjanja smernic EU za boj proti terorizmu, vključno z izvajanjem dejavnosti ozaveščanja in usposabljanja strokovnjakov na tem področju, zlasti za dejavnosti, ki se izvajajo v okviru instrumenta za prispevanje k stabilnosti in miru. stalen ukrep ESZD, KOM

67.Izvajanje na pravicah utemeljenega pristopa k razvoju a.Izvajanje zaveze EU k na pravicah utemeljenemu pristopu z njegovo polno konkretno vključitvijo v vse razvojne dejavnosti EU s pomočjo usposabljanja, podpore zmogljivostim in spremljanja, da bi se dosegla polna vključitev tega pristopa do vmesnega pregleda; države članice EU sprejmejo in izvajajo na pravicah utemeljen pristop k razvojnemu sodelovanju. do leta 2016 ESZD, KOM, Svet, DČ

68. b.Ocena izvajanja Priloge 12 k politiki proračunske podpore EU iz leta 2012, s katero je bila uvedena ocena temeljnih vrednot kot bistven element za proračunsko podporo, in zlasti na tem področju popolna vključitev na pravicah utemeljenega pristopa v pogodbe o sektorskih reformah. do leta 2017 ESZD, KOM

69. c.Preučitev možnosti nadaljnje uvedbe na pravicah utemeljenega pristopa v zunanjih dejavnostih, ki niso povezane z razvojem, analiza posledic pravice do razvoja in ocena rezultatov razvojne agende za obdobje po letu 2015. do leta 2017 ESZD, KOM

70.Povečanje prispevka ocen učinka na spoštovanje človekovih pravic a.Na podlagi obstoječih ocen učinka ukrepov EU na temeljne pravice, nadaljevanje izboljševanja vključevanja človekovih pravic v ocene učinka, ki jih Komisija opravi glede predlogov z zunanjim učinkom in predlogov z verjetnim pomembnim vplivom na človekove pravice. Pri tem bi bilo treba po potrebi oblikovati dodatne smernice za analizo učinkov na človekove pravice, okrepiti strokovno znanje in zmogljivosti za tovrstne analize in zagotoviti zanesljiva posvetovanja z zadevnimi skupinami zainteresiranih strani, ki so izpostavljene večjim tveganjem na področju človekovih pravic. stalen ukrep ESZD, KOM

71. b.Po potrebi vključitev analize učinkov na človekove pravice v naknadno vrednotenje ukrepov EU z zunanjim učinkom, ki ga opravi Komisija. stalen ukrep KOM, ESZD

72. c.Zagotavljanje skladnosti politik med analizami učinkov na človekove pravice v okviru ocen učinka in drugimi instrumenti politik v zvezi s človekovimi pravicami, vključno s strategijami za posamezne države na področju človekovih pravic, dialogi o človekovih pravicah, proračunsko podporo ter načrtovanjem finančnih instrumentov, z namenom obravnavanja ugotovljenih morebitnih negativnih učinkov in čim boljšega izkoriščanja pozitivnih. stalen ukrep ESZD, KOM

V. KREPITEV KULTURE USPEŠNOSTI IN REZULTATOV NA PODROČJU ČLOVEKOVIH PRAVIC IN DEMOKRACIJE

73.Povečanje uspešnosti dialogov o človekovih pravicah a.Oblikovanje, izmenjava in nadgradnja najboljših praks, ki so bile kot take opredeljene za namene dialogov o človekovih pravicah, vključno s postopki nadaljnjega ukrepanja. stalen ukrep ESZD, Svet

74. b.Zagotovitev upoštevanja vidika človekovih pravic v okviru različnih sektorskih dialogov s partnerskimi državami in vključitve tega vidika v splošne dvostranske strategije. stalen ukrep ESZD, Svet

75. c.Zagotavljanje usklajevanja med notranjo in zunanjo razsežnostjo v okviru dialoga o človekovih pravicah, vključno z letnim dialogom med EU in organizacijami civilne družbe; opredelitev in obravnavanje določenih prednostnih vprašanj na področju človekovih pravic v okviru zunanjih dialogov o človekovih pravicah, na katera je mogoče zagotoviti boljši odziv EU. stalen ukrep ESZD, KOM, Svet, DČ

76. d.Vključitev „sodelovanja v forumih ZN za človekove pravice“ v dvostranske dialoge in sodelovanja na področju človekovih pravic in politike; prizadevanje za tesnejše sodelovanje in opredelitev skupnih ukrepov, zlasti s strateškimi partnerji; oblikovanje smernic za sistematično uporabo poročil in priporočil iz splošnega rednega pregleda, poročil in priporočil organov za spremljanje izvajanja sporazumov ter poročil in priporočil v okviru posebnih postopkov Sveta za človekove pravice. stalen ukrep ESZD, KOM, Svet, DČ

77. e.Določitev/ocena prednostnih nalog, ciljev in kazalnikov napredka za dialoge in posvetovanja EU o človekovih pravicah, da se olajša njihov pregled, ob priznavanju, da sta sposobnost in pripravljenost partnerjev za sodelovanje različni ter da sta prožnost in pragmatizem bistvenega pomena. do leta 2017 ESZD, Svet

78.Povečanje prepoznavnosti in učinka strategij za posamezne države na področju človekovih pravic a.Vključevanje prednostnih nalog za izvajanje in analiz demokracije iz strategij za posamezne države na področju človekovih pravic v politični dialog, poročanje in obiske na visoki ravni. stalen ukrep ESZD, KOM, DČ

79. b.Zagotovitev nadaljnjega ukrepanja glede strategij za posamezne države na področju človekovih pravic prek skupnih letnih poročil o izvajanju, ki se predložijo ustreznim organom Sveta. stalen ukrep ESZD, KOM, Svet, DČ

80. c.Zagotovitev tega, da se v okviru programov pomoči EU in držav članic upošteva in olajšuje izvajanje prednostnih nalog iz strategij za posamezne države na področju človekovih pravic. stalen ukrep ESZD, KOM, DČ

81.Osredotočenje na plodno izvajanje smernic EU o človekovih pravicah a.Okrepitev razširjanja zadevnih smernic in usposabljanja, zlasti to velja za diplomatsko osebje v delegacijah EU in na veleposlaništvih držav članic, tudi na ravni veleposlanikov. stalen ukrep KOM, ESZD, DČ

82. b.Sistematizacija poročanja o izvajanju smernic in uvedba registrov o posameznih tematskih vprašanjih, da se zagotovi bolj sistematično nadaljnje spremljanje posameznih primerov in spodbudi redna izmenjava najboljših praks pri izvajanju smernic. stalen ukrep KOM, ESZD, DČ

83.Povečanje učinka opazovanja volitev a.Utrjevanje in sistematizacija najboljših praks za uporabo priporočil misij EU za opazovanje volitev ter misij za opazovanje volitev OVSE/ODHIR v okviru političnih dialogov EU in držav članic EU ter dejavnosti v podporo demokraciji, ki jih te izvajajo. do leta 2016 ESZD, KOM, Svet

84. b.Okrepitev dolgoročnega načrtovanja in celostne uporabe vseh vidikov podpore EU in držav članic volilnemu ciklu s preučitvijo inovativnih mehanizmov za zagotavljanje pomoči. do leta 2019 ESZD, KOM, DČ

85.Zagotovitev učinkovite uporabe in čim boljšega medsebojnega učinkovanja politik, orodij in instrumentov financiranja EU a.Konsolidacija različnih obstoječih orodij in mehanizmov za poročanje, ki se uporabljajo za podporo demokraciji in spodbujanje človekovih pravic, da se zagotovita večja skladnost in uspešnost ukrepov EU (npr. strategije za posamezne države na področju človekovih pravic, analize in akcijski načrti na področju demokracije, poročila misij za opazovanje volitev, misij za pomoč pri izvedbi volitev in misij za nadaljnje ukrepanje, poročila o napredku pri širitvi, poročila o napredku ESP in s tem povezani akcijski načrti, načrti za sodelovanje s civilno družbo, ocene temeljnih vrednot za pogodbe o dobrem upravljanju in razvoju ter okvir za obvladovanje tveganj za proračunsko podporo). do leta 2017 ESZD, KOM, Svet

86. b.Krepitev analize demokracije na svetovni ravni na podlagi izkušenj, pridobljenih s pilotnim projektom za podporo demokraciji. do leta 2017 ESZD, KOM, DČ

1. c.Nadaljnje razvijanje metod dela za zagotovitev čim boljše povezave med dialogom, ciljno podporo, spodbudami in omejevalnimi ukrepi. stalen ukrep ESZD, KOM, DČ

2. d.Izboljšanje skladnosti pri uporabi klavzul o človekovih pravicah, ki so sistematično vključene v vse nove mednarodne sporazume EU. do leta 2017 ESZD, KOM

3. e.Podpiranje stalnega razvoja kazalnikov človekovih pravic, ki ga je visoki komisar Združenih narodov za človekove pravice uvedel z namenom: (i) omogočiti merjenje uresničevanja človekovih pravic, vključno s spletno objavo kazalnikov na svetovni ravni, in (ii) sistematizirati zbiranje in uporabo dobrih praks in pridobljenih izkušenj na področju človekovih pravic in njihovega spremljanja. do leta 2017 ESZD, KOM, Svet